V: Kan my skoonma uit haar huis gesit word - deur haar man se kinders?
My skoonma is buite gemeenskap van goedere getroud. Haar man is tans ernstig siek en in die hospitaal. Sy kinders het vir my skoonma gesê dat sy nie meer in die huis kan bly nie. Sy is ook sieklik en afhanklik van 24 uur sorg wat deur haar man gereël is. Wat is haar regte?
Deur: .09 Maart 2021 379 keer gelees
Dit is nie duidelik waar sy kinders die magte vandaan verkry om aan te dring dat u skoonma nie meer in die eiendom mag aanbly nie. Solank sy getroud is, sou sy in die eiendom kon aanbly.
Dit mag ook wees dat haar man in sy testament met die eiendom handel wat duidelikheid sal verskaf oor haar regte indien hy te sterwe sou kom. Intussen blyk daar nie wettige gronde te bestaan om haar die eiendom te belet nie.